C 421/34
FI
Euroopan unionin virallinen lehti
4.11.2022
Monet näistä alueista voivat näin ollen laajentaa demonstrointia, innovointia ja teknologian siirtoa koskevia toimenpiteitä käyttämällä koheesiopolitiikan varoja ohjelman tavoitteiden saavuttamiseksi.
Alueet, jotka ovat määritelleet tiettyyn missioalaan liittyvissä strategioissa painopisteitä, voivat kehittää synergioita kyseisen mission (19) kanssa tukeakseen muutospolkujen kehittämiseen liittyvien uusien lähestymistapojen kehittämistä ja/tai käyttöönottoa toimintaketjun loppupäässä.
Horisontti Eurooppa -missioilla voidaan esimerkiksi auttaa suuntaamaan toimia, edistää alueellista kehitystä, edistää monialaista ja monitasoista hallintoa, osallistaa yleisöä ja paikallisia/alueellisia sidosryhmiä sekä tiedottaa koheesiopolitiikan investoinneista ja mahdollisuuksista käyttää uusia verkostoja, politiikkaoppimisen alustoja ja rahoitusvälineitä.
Alueilla on tärkeä rooli vetytalouden käynnistämisessä erityisesti vetylaaksojen avulla (20).
Vetylaaksoilla varmistetaan vedyn tuotanto, kuljetus, varastointi ja käyttö alueellisella tai paikallisella tasolla, ja ne ovat keskeisiä REPowerEU-suunnitelman tavoitteiden saavuttamisessa (21).
Puhtaan vedyn yhteisyrityksellä on pitkäaikaista kokemusta vetylaaksojen perustamisen tukemisesta EU:ssa.
Tämän hyväksi havaitun konseptin käyttöönotto kaikissa jäsenvaltioissa edellyttää kuitenkin huomattavaa resurssien yhdistämistä.
Uusiutuva vety on avainasemassa esimerkiksi maakaasun, hiilen ja öljyn korvaamisessa sellaisessa teollisuudessa ja liikenteessä, jossa hiilettömyys on vaikea saavuttaa.
REPowerEU-suunnitelmassa asetetaan tavoitteeksi, että sekä uusiutuvan vedyn tuotanto unionissa että uusiutuvan vedyn tuonti nousevat 10 miljoonaan tonniin vuoteen 2030 mennessä.
Alueilla on tärkeä rooli EU:n vetytalouden käynnistämisessä erityisesti vetylaaksojen avulla.
Vetylaaksoilla varmistetaan vedyn tuotanto, kuljetus, varastointi ja käyttö alueellisella tai paikallisella tasolla, ja ne ovat keskeisiä REPowerEU-suunnitelman tavoitteiden saavuttamisessa.
Puhtaan vedyn yhteisyrityksellä ja sen edeltäjillä on pitkäaikaista kokemusta vetylaaksojen perustamisen tukemisesta EU:ssa.
Tällä hetkellä EU:ssa on 23 vetylaaksoa kymmenessä jäsenvaltiossa.
Tämän hyväksi havaitun konseptin käyttöönotto kaikissa jäsenvaltioissa edellyttää kuitenkin huomattavaa resurssien yhdistämistä.
(19) EU:n missiot ovat vuosien 2021–2027 tutkimuksen ja innovoinnin Horisontti Eurooppa -puiteohjelman uutuus.
EU:n missiot ovat komission koordinoitu pyrkimys yhdistellä tarvittavia resursseja eri rahoitusohjelmista, toimintapolitiikoista ja lainsäädäntökeinoista ja muusta toiminnasta.
Missioilla pyritään myös saamaan mukaan julkisia ja yksityisiä toimijoita, kuten EU:n jäsenvaltioita, alue- ja paikallishallintoja, tutkimuslaitoksia, viljelijöitä ja maankäyttäjiä, yrittäjiä ja sijoittajia, luomaan todellisia ja pysyviä vaikutuksia.
Suuri yleisö otetaan mukaan missioihin, jotta voidaan edistää uusien ratkaisujen ja lähestymistapojen käyttöönottoa yhteiskunnassa.
EU:n missioita on viisi (Ilmastonmuutokseen sopeutuminen, Syöväntorjunta, Ennallistetaan valtameriä ja vesistöjä vuoteen 2030 mennessä, Luodaan 100 ilmastoneutraalia ja älykästä kaupunkia vuoteen 2030 mennessä sekä Euroopan maaperäsopimus).
(20) Vetylaaksojen älykkään erikoistumisen kumppanuus ja vetypilotti (Hydrogen valleys – Smart Specialisation Platform (europa.eu).
21 ( ) REPowerEU-suunnitelmassa (COM(2022) 230 final) asetetaan tavoitteeksi, että sekä uusiutuvan vedyn tuotanto unionissa että uusiutuvan vedyn tuonti nousevat 10 miljoonaan tonniin vuoteen 2030 mennessä.